पाएं अपने शहर की ताज़ा ख़बरें और फ्री ई-पेपरडाउनलोड करें
जिला समेत उत्तर बिहार का मौसम तेजी से बदल रहा है। सोमवार की अपेक्षा मंगलवार को दिन के तापमान में 5.8 डिग्री की कमी आई। इधर, मौसम विभाग ने दो दिनों के बाद पूरे क्षेत्र में फिर से आंधी चलने, बारिश होने और ठनका गिरने की संभावना जताई है।
इस बीच औसतन 15 से 25 किमी की रफ्तार से पूर्वा हवा चलेगी। आंधी-बारिश के कारण ऐसे में एक बार फिर से आम-लीची उत्पादक किसानों को राहत नहीं मिलने की संभावना है। मंगलवार को अधिकतम तापमान सामान्य से 7.4 डिग्री कम 29.2 डिग्री सेल्सियस तथा न्यूनतम तापमान सामान्य से 1 डिग्री कम 21.4 डिग्री सेल्सियस रहा। पूसा कृषि मौसम परामर्शी सेवा के नोडल अधिकारी डॉ. ए. सत्तार ने 9 मई तक जिला समेत पूरे क्षेत्र में हल्के से माध्यम बादल के छाए रहने की संभावना जताई है। दो दिनों में अधिकतम तापमान 34 से 37 डिग्री सेल्सियस के बीच पहुंच जाने की संभावना है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn